b'\n_START_ARTICLE_\nFK KAMAZ Nabere\xc5\xbenyje T\xc5\xa1elny\n_START_SECTION_\nHistoria\n_START_PARAGRAPH_\nSeura perustettiin marraskuussa 1981 samannimisen nabere\xc5\xbenyjet\xc5\xa1elnyl\xc3\xa4isen kuorma-autotehtaan (KamAZ) joukkueeksi. Vuoteen 1986 saakka se tunnettiin nimell\xc3\xa4 Trud-PRZ, vuosina 1987\xe2\x80\x931989 nimell\xc3\xa4 Torpedo ja vuodet 1995\xe2\x80\x932000 nimell\xc3\xa4 Kamaz-T\xc5\xa1ally._NEWLINE_Neuvostoliiton laajuisiin kilpailuihin, kakkosliigaan, KAMAZ osallistui ensi kerran vuonna 1988. Ensimm\xc3\xa4isell\xc3\xa4 Neuvostoliiton hajoamisen j\xc3\xa4lkeisell\xc3\xa4 kaudella, 1992, Kamaz voitti Ven\xc3\xa4j\xc3\xa4n ykk\xc3\xb6sdivisioonan keskilohkon mestaruuden ja nousi n\xc3\xa4in p\xc3\xa4\xc3\xa4sarjaan. P\xc3\xa4\xc3\xa4sarjatasolla joukkue pelasi aina vuoteen 1997 saakka, jolloin se putosi ykk\xc3\xb6sdivisioonaan ja yhden ykk\xc3\xb6sess\xc3\xa4 vietetyn kauden j\xc3\xa4lkeen kakkosdivisioonaan. Kaudeksi 2004 Kamaz nousi takaisin nykyiselle sarjatasolleen ensimm\xc3\xa4iseen divisioonaan._NEWLINE_Seuran paras saavutus Ven\xc3\xa4j\xc3\xa4n p\xc3\xa4\xc3\xa4sarjasta on kuudes sija vuonna 1994. 1996 joukkue p\xc3\xa4\xc3\xa4si pelaamaan Intertoto Cupia, miss\xc3\xa4 se voitti oman lohkonsa ja selviytyi v\xc3\xa4lier\xc3\xa4vaiheeseen.'